ทลายค้ากามด.ช.ผ่านไลน์ รวบเอเย่นต์จิ๋ว-6จอมตุ๋ย
ทลายแก๊งตุ๋ยเด็กตั้งกลุ่มไลน์ เด็กไม่สนโลก มีเอเย่นต์ติดต่อ ลูกค้าประเภทชอบไม้ป่าเดียวกัน นัดพบตามโรงแรมและห้างสรรพสินค้า เริ่มค่าตัวตั้งแต่ 500-6,000 บาท หลังตำรวจขยายผลเครือข่ายค้ามนุษย์พบเด็กชายมีพฤติกรรมเสี่ยง หยุดโรงเรียนบ่อย และใช้เงินมือเติบ กระทั่งรวบเอเย่นต์ได้ 1 คน ผู้ต้องหาซื้อบริการ 6 คน และช่วยเหลือเหยื่อ 8 คน,ปฏิบัติการทลายแก๊งค้ากามเด็กรายนี้ เปิดเผยเมื่อเวลา 10.00 น. วันที่ 7 มิ.ย. พล.ต.ต.สุรเชษฐ์ หักพาล รอง ผบช.ทท. พล.ต.ต.กรไชย คล้ายคลึง ผบก.ปคม. พ.ต.อ.อาชยน ไกรทอง รอง ผบก.ทท.1 พ.ต.อ.นิธิธร จินตกานนท์ รอง ผบก.สปพ. พล.ต.ต.ดำรงค์ เพ็ชรพงศ์ ผบก.ภ.จ.นครสวรรค์ พ.ต.อ.โกมินทร์ สิงห์ขาว รอง ผบก.ภ.จ.นครสวรรค์พ.ต.อ.ฐานุพงศ์ แสงซื่อ ผกก.สภ.เมืองนครสวรรค์ พ.ต.อ.ธีรวัฒน์ นุมานิต ผกก.3 บก.ทท.2 เจ้าหน้าที่ตำรวจ กก.สส.ภ.จ.นครสวรรค์ สภ.เมืองนครสวรรค์ ตม.จ.นครสวรรค์ และเจ้าหน้าที่ทหาร กกล.รส.จ.นครสวรรค์ จับกุมผู้ต้องหาคดีค้ามนุษย์ 7 ราย และช่วยเหลือเหยื่อคดีค้ามนุษย์ 8 ราย,พล.ต.ต.สุรเชษฐ์ หักพาล รอง ผบช.ทท. กล่าวว่า ผลการปฏิบัติจับกุมนายเอ (นามสมมติ) อายุ 15 ปี ตามหมายจับศาลเยาวชนและครอบครัวจังหวัดนครสวรรค์ ในข้อหาค้ามนุษย์โดยแสวงหาผลประโยชน์จากการค้าประเวณีเด็กและเป็นธุระจัดหา ล่อไป หรือชักพาไป ส่วนผู้ต้องหาที่เป็นผู้ซื้อบริการจับกุม 6 คน ประกอบด้วย นายขวัญชัย พรมทอง อายุ 30 ปี นายยิ่งศักดิ์ ประเสริฐสังข์ อายุ 61 ปี นายปริญทร ศิริจ้อย อายุ 31 ปี นายสุพจน์ วงศ์ดี อายุ 44 ปี นายวินัย บัววัฒน์ อายุ 34 ปี และนายเอนก บุตรสิงห์ อายุ 34 ปี ตามหมายจับศาลจังหวัดนครสวรรค์ ข้อหาเป็นผู้ใช้ให้มีการกระทำผิดค้ามนุษย์ โดยแสวงหาผลประโยชน์จากการค้าประเวณีเด็ก และเป็นธุระจัดหา ล่อไป หรือชักพาไปซึ่งเด็กอายุไม่เกิน 15 ปี,รอง ผบช.ทท. กล่าวอีกว่า ชุดปฏิบัติการทราบข้อมูลมีเด็กนักเรียนมัธยมต้นในเขต อ.เมืองนครสวรรค์ และอำเภอใกล้เคียงมีพฤติกรรมเสี่ยง ขาดโรงเรียนบ่อย มีเงินใช้จ่ายอย่างฟุ่มเฟือยผิดปกติ จึงได้ร่วมกับคณะครู และผู้นำชุมชนสืบสวน กระทั่งทราบตัวเหยื่อเป็นเด็กหญิงนำกำลังเข้าไปช่วยเหลือ และดำเนินคดีกับ 2 ผู้ต้องหาเป็นสามีภรรยาที่ติดต่อหลอกลวงชักชวนเหยื่อเด็กหญิงอายุ 13 ปี ให้ไปขายบริการทางเพศส่งดำเนินคดีไปแล้ว,จากนั้นชุดสืบสวนขยายผลตรวจสอบข้อมูลเพื่อหาตัวผู้ใช้บริการทางเพศเด็กในเครือข่ายที่เกี่ยวข้อง พบว่ามีการติดต่อขายบริการทางเพศ กับกลุ่มเด็กชายตั้งชื่อกลุ่ม เด็กไม่สนโลก ในแอปพลิเคชันไลน์ ลูกค้าส่วนใหญ่เป็นประเภทชายรักชาย ชอบไม้ป่าเดียวกัน มีนายเอเป็นเอเย่นต์ติดต่อลูกค้าเสนอราคาตั้งแต่ 500-6,000 บาท นัดพบกันที่โรงแรม ห้างสรรพสินค้า และบ้านของลูกค้า กระทั่งตำรวจเข้าช่วยเหลือกลุ่มเด็กและคัดแยกเหยื่อ พบว่าเหยื่อเป็นเด็กชายอายุไม่เกิน 15 ปีรวม 8 คน มีผู้ซื้อบริการทางเพศกลุ่มเด็กชาย 6 คน ทั้งนี้ เจ้าหน้าที่ที่เกี่ยวข้องจะร่วมกันสืบสวนขยายผลหาผู้ที่ร่วมกระทำความผิดเพิ่มเติมต่อไป
ทลายแก๊งตุ๋ยเด็กตั้งกลุ่มไลน์ เด็กไม่สนโลก มีเอเย่นต์ติดต่อ ลูกค้าประเภทชอบไม้ป่าเดียวกัน นัดพบตามโรงแรมและห้างสรรพสินค้า เริ่มค่าตัวตั้งแต่ 500-6,000 บาท
ข่าวหน้า1,แก๊งค้ากาม,เด็กไม่สนโลก,ตุ๋ยเด็ก,นครสวรรค์